google/wiki40b huggingface dataset:
Mozdok

Mozdok (russisk: Моздо́к, ossetisk: Мæздæг) er en by i Republikken Nord-Ossetia i Russland. Den ligger ved elva Terek, rundt 80 km nord for Vladikavkaz.  Innbyggertall: 42 865 (folketelling 2002), 38 037 (folketelling 1989).
Mozdok ble grunnlagt i 1759, og fikk byrettigheter i 1785. Fyrst Potemkin grunnla en festning i 1763, og bosatte 517 familier med Volga-kosakker i stanitsaer rundt den, i tillegg ble det sendt 100 familier fra Don.
Blå Rock Café

Blå Rock Café, eller Blårock på folkemunne, er et utested i Tromsø grunnlagt i 1991. 
Stedet er det eneste i byen som kun spiller rock. Det reklamerer også med trommesett i taket og originale signerte bilder av artister, blant andre Elvis Presley og Frank Zappa over jukeboksen. 
Blå Rock regnes som en av Tromsøs kultplasser på grunn av innehavernes strenge gjennomføring av rockekonseptet, dets tilknytning til filmundergrunnen i Tromsø og at flere av byens rockemusikere frekventerer stedet. Blårocks hamburgere har også en spesiell plass i byen.

Annet

Blå Rock er nevnt i romanen «Herrer i åndenes rike» av Stian M. Landgaard. Der blir til og med burgermenyen nøye presentert.
Nord-Østerdal tingrett

Nord-Østerdal tingrett er en førsteinstansdomstol (tingrett) under Eidsivating lagdømme. Tingretten ligger i Tynset i Hedmark og dekker kommunene Alvdal, Engerdal, Folldal, Os, Rendalen, Stor-Elvdal, Tolga og Tynset. Nord-Østerdal tingrett er samlokalisert med Nord-Østerdal jordskifterett. Domstolen består av sorenskriver Jens Morten Nesseth,  dommerfullmektig og tre sakbehandlere.
Tingretten ble opprettet i 1837 da Østerdalen sorenskriveri ble delt i to, dette og Sør-Østerdal tingrett.
Høyspentkabel

En høyspentkabel er en elektrisk kabel som er konstruert for drift med høyspenning ( elektrisk spenning over 1 kV). Denne typen kabel anvendes blant annet for overføring av høy effekt (opp til mer enn 1 GW og spenninger på opp til en størrelsesorden 500 kV) i kraftnett for elektrisk strømforsyning, som et Alternativ til luftledninger og gass-isolerte rørledere. Andre anvendelsesområder er for eksempel høyspent likestrømsoverføring (HVDC) og sjøkabler.
Som alle andre kabler kjennetegnes høyspenningskabler ved en isolerende kappe rundt den spenningsførende elektriske lederen. Høyspentkabler har vanligvis bare én leder i hver kabel. For vanlige elektriske energinettverk med tre-faset vekselstrøm er tre individuelle, parallelle, høyspentkabler nødvendig. På grunn av den høyere spenningingen er isolasjonsmaterialet tykkere for å kunne motstå de høye elektriske feltstyrkene, og det inkluderer en ytre avskjerming for å fastlegge den elektrisk feltstyrkegradienten i isolasjonsmaterialet.

Oppbygning

Høyspentkabler, særlig kabler for driftsspenninger over 100 kV, er oppbygd symmetrisk om aksen, slik at det elektriske feltet får en sylindrisk symmetri, og består i kjernen av bare én elektrisk leder. De er oppbygd i flere lag, slik det er vist i tegningen. 
I midten er den egentlige lederen, som er laget av kobber eller aluminium, med et tverrsnitt på opp til 3500 mm², på bildet merket med med (1). Deretter ligger et svakt elektrisk ledende lag (2), etterfulgt av det egentlige isolasjonsmaterialet (3). Deretter kommer et svakt ledende lag (4), etterfulgt av en ytre elektrisk avskjerming (5) og ytre isolasjon som beskytter mot miljømessige påvirkninger, fuktighet og mekaniske skader.
De svakt ledende lagene på begge sider av isolasjonsmaterialet brukes for å kontrollere det elektriske feltet. De sikrer en jevn og glatt overflate mellom den elektriske lederen og isolasjonen. Uten det svakt ledende laget ville det kunne oppstå lokale feltstyrkespisser i overgangsområdet på grunn av ujevnheter i produksjonen, disse kan utløse delutladninger som kan føre til elektrisk gjennomslag og dermed forårsake termisk ødeleggelse av kabelen. Dessuten tjener de til å unngå luftlommer.
Luotian

Luotian (kinesisk: 罗田县; pinyin: Luótián Xiàn) er et fylke i provinsen Hubei i Folkerepublikken Kina. Det er del av byprefekturet Huanggang.
Befolkningen var på 595 587 innbyggere i 1999.

Samferdsel

Kinas riksvei 318, en av Folkerepublikken Kinas lengste hovedveier, løper gjennom området. Den begynner i Shanghai og fører blant annet innom Wuhan og Chengdu på sin vei inn i Tibet og Lhasa og helt frem til en kinesisk grenseovergang mot Nepal i Zhangmu.
Variobahn

Variobahn er en lavgulv bybanevogn. Den ble lansert i 1993 av ABB og har siden blitt produsert av Adtranz, Bombardier Transportation og Stadler Rail. I 2009 hadde 254 vogner blitt bestilt, hver til en kostnad av ca. 20 million kroner. Bybanevognen brukes blant annet av Bybanen i Bergen, som har bestilt 28 stykker.
Yoshio Furukawa

Japans herrelandslag

Yoshio Furukawa spilte 18 landskamper for Japans herrelandslag.
Björnlunda

Björnlunda er et tettsted i Gnesta kommune i Södermanlands län i Södermanland i Sverige. I 2010 hadde tettstedet 827 innbyggere.
Marija Šerifović

Biografi

Hun er født i Kragujevac i Serbia (da Den sosialistiske republikken Serbia i Jugoslavia). Hennes mor Verica Šerifović er også en kjent artist, og hennes far er halvt tyrkisk.

Eurovision Song Contest 2007

Marija sang for Serbia i semifinalen i Eurovision Song Contest 2007 og gikk videre til finalen. Der fikk hun 268 poeng og vant dermed med sangen, «Molitva», som oversettes med «min bønn».

Album

Marija Šerifović debuterte med albumet Naj, najbolja (The Very, Very Best) som ble gitt ut i 2003 og fikk god mottakelse. Den største hiten var fra albumet «Znaj da znam» («Du skulle visst hva jeg vet») komponert av Darko Dimitrov. Sommeren 2005 ga artisten ut en ny singel, «Agonija», som var en coverversjon av den greske superstjernen Despina Vandis «I Believe It» (Olo lipis).
Hennes andre album, Bez ljubavi («Uten kjærlighet»), ble gitt ut i 2006 og ble en suksess. Tidlig i 2007 ga hun også en ny singel, «Bez tebe» (Uten deg).
Skærbækverket

Skærbækverket  er et kombinert gasskraftverk og oljekraftverk i Taulov sogn utenfor Fredericia på det sørøstre Jylland i Danmark. Det har en installert produksjonskapasitet på 683 MW fordelt på to blokker / turbiner, hvorav den ene er på hele 414 MW. Operatør er DONG Energy (Elsam).
Anlegget ble utbygd i 1971–1997. Brenselstypen er naturgass (414 MW) og subsidiært olje (269 MW). Det er landets sjuende største kraftverk målt etter installert produksjonseffekt. 
De totale CO2-utslippene i 2008 var ca. 9 604 100 tonn, mens det samme årets kvote var 653 000 tonn.
Det nasjonale sosialistpartiet (Storbritannia)

Det nasjonale sosialistpartiet var et lite politisk parti som ble grunnlagt i Storbritannia i 1916 av Henry Hyndman. Partiet må ikke forveksles med det tyske NSDAP som oppstod tre år etterpå.
Partiet ble grunnlagt da Hyndmann og hans tilhengere tapte kampen om ledervervet i Det britiske sosialistpartiet. Partiet støttet Storbritannia under første verdenskrig i krigen mot «Preussens militarisme». Selv om de betegnet seg som et marxistisk parti, forkastet de Vladimir Lenins idéer om et avant-gardistisk parti etter å ha inngått et valgsamarbeid med Labour Party i 1918. De betraktet også den russiske revolusjon som en militær trussel mot Storbritannias krigsinnsats.
Partiet utga avisen Justice.
Tre medlemmer av partiet ble innvalgt i det britiske parlamentet under parlamentsvalget i 1918:  Dan Irving og Will Thorne ble innvalgt på listen til Labour Party, mens John Joseph Jones ble innvalgt under det nasjonale sosialistiske partiets navn.
I 1919 endret partiet navn til den sosialdemokratiske føderasjon (som ikke må forveksles med den sosialdemokratiske føderasjon som Hyndman grunnla i 1881), og hadde 11 innvalgte representanter i parlamentet. Etter Hyndman's død i 1921, gikk partiet gradvis i oppløsning og ble absorbert av Labour Party. Partiet ble formelt oppløst i 1941.
Andre nevneverdige medlemmer av partiet var Henry W. Lee,  Hunter Watts,  John Stokes og Joseph Burgess.
Dilacra

Levevis

Disse artene lever ved bredden av dammer med leirete bunn, mest i løvskog.
Quaero

Quaero er navnet på et prosjekt som skal opprette en europeisk basert søkemotor for søk på internettet. Prosjektet har mange kommersielle deltagere som Thomson, France Télécom, Siemens AG (som erstattet Deutschen Telekom i 2006-01), Thales, Bertin Technologies, Exalead, Jouve, LTU, Synapse Développement, Vecsys og Vocapia Research og forskningsstiftelser som Inria, Inra, CNRS, Clips Imag, RWTH Aachen og Universitetet i Karlsruhe, samt leverandører av innhold som INA og  Studio Hamburg. Ordet quaero betyr «jeg ser etter» på latin. 
Quaero er ikke tenkt å være en tekstbasert søkemotor, men heller hovedsakelig ment for multimediesøk. Søkemotoren vil utnytte teknikker for å gjenkjenne, kopiere, indeksere og automatisk oversette lyd- og billeddokumenter på mange forskjellige språk. Det er også nevnt at det skal anvendes teknikker for automatisk kunne gjenkjenne og indeksere bilder.
Den håper å kunne likestilles med lederne på Intenett-søk Yahoo, MSN, AskJeeves og viktigst Google.
Prosjektet ble annonsert av Jacques Chirac på den fransk-tyske ministerkonferansen i Reims i april 2005, og prosjektet skal offisielt lanseres tidlig i 2006 av Agence de l'innovation industrielle (AII)
I henhold til The Economist (2007-01-06, side 5) er Quaero forkastet «was reportedly Scrapped» på grunn av skepsis fra den tyske side «grumbled about the cost and have indicated they will produce their own, scaled-down search engine».
Bernd Neumann

Bakgrunn, utdannelse og yrke

Neumanns familie ble fordrevet fra Østpreussen i 1945, og kom som flyktninger til Bremen. Etter Abitur (artium) i 1961 avtjente Neumann verneplikten, og studerte fra 1963 til 1966 pedagogikk i Bremen. Han arbeidet som lærer i byen frem til 1971.

Parti

Han ble medlem av CDU i 1962, var formann for Junge Union i Bremen fra 1967 til 1973 og har vært medlem av CDUs nasjonale styre siden 1975 og formann for CDU i delstaten Bremen siden 1979. Han var CDUs kandidat til stillingen som senatspresident (statsminister) ved valgene i Bremen i 1975, 1979 og 1983.

Parlamentsmedlem

Han var medlem av Bremens borgerskap (parlament) fra 1971 til 1987. Fra 1973 var han formann for CDU-fraksjonen.
Neumann er medlem av det tyske parlamentet siden 18. januar 1987 (fem valgperioder). Han tilhører komitéen for kultur og medier.

Offentlige verv

Han var parlamentarisk statssekretær for den føderale ministeren for forskning og teknologi fra 1991 til 1998.
I Angela Merkels regjering er han en av to statssekretærer ved kanslerens kontor, og har tittelen kulturstatsminister. Han er dermed en av Tysklands viktigste kulturpolitikere.

Familie

Han er gift og har to barn

Politikk

Bernd Neumann betegnet i 1977 diktet Die Anfrage av den venstreorienterte østerriksk-jødiske dikteren Erich Fried som forfatningsstridig materiale. I en plenardebatt sa han at slikt materiale var det best å brenne.
Soltempelets Orden

Soltempelets Orden (Også kjent som: Ordre du Temple Solaire, OTS og The Order of the Solar Temple) var en hemmelig religiøs apokalyptisk sekt som ble grunnlagt av Joseph Di Mambro og Luc Jouret i Genève i Sveits i 1984. Gruppens lære sees på som en blanding av protestantisk religion og New Age. Gruppen fikk mye medieomtale i 1994 etter at 88 av dens medlemmer begikk masseselvmord.
1986 flyttet Jouret og Di Mambro til Quebec i Canada og etablerte en filial av selskapet der. Gruppen trodde at jorden snart skulle gå under.

Masseselvmord

I 1994 begikk 48 medlemmer av sekten kollektivt selvmord i Sveits. Ytterligere 38 personer av sekten begikk samme dåd i Canada.
5. oktober 1994 ble det funnet 23 omkomne mennesker i en utbrent låve i Cheiry i kantonen Freibourg i Sveits. Da brannfolkene tok seg inn i den forbrente bygningen brøt de opp en hemmelig dør i kjelleren. I enden av en gang lå et stort rom, og innenfor et kapell med alter, alterkalt og speil. I de to rommene lå de døde, de fleste med plastposer over hodet som var strammet til rundt halsen. Samme dag ble det lenger sør i kantonen Valais, funnet 25 omkomne i en utbrent tømmerhytte. Også her ble det funnet søppelsekker fylt med bensin.
Blant de tilsammen 48 ofrene var det flere barn og tenåringer. Politiet fant raskt ut at minst 11 av de omkomne var canadiske statsborgere, samt at bygningen tilhørte canadieren Luc Jouret, leder av sekten Soltempelets Orden. Jouret var blant de omkomne. Det var også en annen av sektens ledere, canadieren Joseph Di Mambro, og Robert Falardeau, som ledet sektens avdeling i Canada.
Politiet i Canada begynte samtidig granskningen av en mystisk brann åtte mil nord for Montréal. På åstedet ble det funnet fem døde. Man ante etterhvert en sammenheng mellom alle brannene, ettersom det nedbrente huset i Canada tilhørte Mambro. Brannen her var påsatt ved hjelp av en sinnrik metode hvor hele fem ulike systemer med tidsur og gassbeholdere hadde antent huset. I alt ble 38 mennesker funnet døde i Canada.

Bakgrunn

Luc Jouret, sektens grunnlegger, hadde vervet tilhengere i Canada og Sveits siden midten av 1980-tallet. Hans tema skal ha vært "Ildens regime", og han talte gjerne om ildens magi, om katastrofe og ødeleggelse. Han ble i 1993 etterlyst av politiet for ulovlig besittelse av våpen.
Eksperter på nyreligiøse sekter mener at denne formen for kollektivt selvmord dreier seg om å effektuere en form for frelse. Slike grupper anser denne verden for ond, og den neste for god. Gjennom massesuggesjon og kollektiv hjernevasking, utført av ledere som ofte har psykopatiske trekk, ledes gruppen inn i en tilstand hvor det endelige mål er en reise inn i "paradiset" gjennom en felles aksjon. For å få til dette er det nødvendig å isolere gruppen og skjerme den for informasjon utenfra. Mange slike grupper er derfor geografisk isolert, med tilhold i områder hvor det ikke ferdes så mye folk, og hvor virksomheten kan foregå uten forstyrrelser.
Hjemmeværnets fortjensttegn

Hjemmeværnets fortjensttegn er en dansk militær utmerkelse innstiftet av kong Frederik IX i 1959 til belønning av fortjenstfull innsats for det danske Hjemmeværnet.

Bakgrunn

Hjemmeværnets fortjensttegn ble til etter innstilling fra forsvarsminister Poul Hansen. Det ble innstiftet av kong Frederik IX 11. februar 1959. Nærmere bestemmelser er fastsatt 1. juli 1989.

Utforming

Hjemmeværnets fortjensttegn består av en rund medalje i sølv. Diameteren er 30 mm. Aversen har regjerende monarks monogram, mens revers prydes av Hjemmeværnets emblem med ordet «FORTJENT» i en bue over.
Medaljen er opphengt i et rødt bånd med åtte smale striper. De hvite stripene symboliserer de åtte heimevernsregionene. For menn har båndet krysslagt form, for kvinner form som en sløyfe.
Hjemmeværnets fortjensttegn er utformet av Harald Salomon og produseres av Den Kgl. Mønt.

Tildeling

Hjemmeværnets fortjensttegn tildeles for fortjenstfull innsats for frivillig heimevernsinnsats. Mottakere må ha ulastelig privat vandel.
Tildeling skjer ved kongelig resolusjon på bakgrunn av innstilling fra Forsvarsdepartementet, som mottar forslag om dekorering med fortjensttegnet.
Heimevernsregionene fremmer forslag om dekorering innenfor et kvotesystem. Vanligvis mottar kompanisjefer fortjensttegnet etter ti års tjeneste, mens nøkkelpersonell mottar det etter 15 års tjeneste. Også personer som ikke tjenestegjør i Hjemmeværnet, mens som har ytt fortjenstfull innsats, kan tildeles utmerkelsen.
Overrekkelse finner vanligvis sted på Danmarks frigjøringsdag, 4. mai.
Grunnkretser i Gaular kommune

Grunnkretser i Gaular kommune er delområder og grunnkretser som seksjonerer Gaular kommune, Sogn og Fjordane, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Jon Gunnar Pedersen

Utdannelse

Pedersen er cand.mag. med sosialøkonomi, statsvitenskap og et årsstudium i historie fra Universitetet i Oslo. Han avla deretter en MBA-grad ved Northeastern University med spesialisering i konkurser.

Karriere som økonom

Pedersen var ansatt i Orkla Finans (senere del av SEB Enskilda) fra 1994 til 2002. I denne perioden hadde han også oppdrag fra staten i forbindelse med børsnoteringen av Telenor og Statoil. Han var som medlem i en nordisk rådgivningsgruppe involvert i en planlagt fusjon av Telenor og Telia som ikke ble noe av.
I perioden 2002 til 2007 jobbet Pedersen som fast rådgiver for staten i eierskapsspørsmål i forskjellige departement, inkludert Næringsdepartementet. Han jobbet også som konsulent for Svein Aaser i DNB. 
I 2007 ble han med som partner i det nystartede firmaet Arctic Securities som var initiert av Mads Syversen og Petter Bakken. Her ble han blant annet leid inn for å lage en handlingsplan for Kjell Inge Røkkes næringsengasjement og han hadde koordineringsansvaret da Olje- og energidepartementet økte sin eierandel i Statoil til 67 prosent, et mål som ble nådd i 2009.

Politisk karriere

Pedersen var medlem av Unge Høyre og aktiv i Norges Gymnasiastsamband. Etter han kom tilbake fra studieoppholdet i USA i 1989 ble han personlig sekretær for daværende arbeids- og administrasjonsminister Kristin Clemet til 1990. Han jobbet deretter som leder av politisk avdeling for Høyres hovedorganisasjon fram til 1994.
Under Stortingsvalget 2013 ga Pedersen 105 000 kr. i økonomisk støtte til Høyre.
Ved dannelsen av Erna Solbergs regjering i oktober 2013 ble Pedersen utnevnt til statssekretær for finansminister Siv Jensen. Han ble da Høyres representant i Finansdepartementet hvor resten av den politiske ledelsen er fra Fremskrittspartiet.
Pedersen hadde permisjon fra stillingen i Arctic Securities i perioden han var statssekretær, og satte bort sin eierandel til eksterne forvaltere. BI-professor Petter Gottschalk mente Pedersen burde sagt opp stillingen istedenfor å søke permisjon for å hindre mistanke om interessekonflikt, mens jus-professor Jan Fridthjof Bernt mente det ikke var av juridisk betydning om han sa opp eller hadde permisjon. Pedersen la i slutten av oktober 2013 fram en oversikt over kundeforhold han hadde hatt i tiden hos Arctic.
I 2015 søkte Pedersen om avskjed som statssekretær, og gikk tilbake til stillingen i Arctic Securities.

Privatliv

Pedersen er oppvokst i Grue i Hedmark og bosatt i Nevlunghavn i Larvik. Han er interessert i historie, er anglofil med medlemskap i Norsk-Britisk forening siden han var 13 år og er en boksamler. Han har oppgitt helsebekymringer i forbindelse med stort arbeidspress som medvirkende til at han forlot meglerbransjen i 2002 og var borte en stund før han returnerte til et nytt meglerhus i 2007.
Europamesterskapet i terrengsykling

Europamesterskapet i terrengsykling ble arrangert første gang i 1989 og arrangeres hvert år.
Jussi Jokinen

Karriere

Jokinen ble drafted av Dallas Stars i 6 runde, 192 over alle, i NHL Entry Draft 2001. Jokinen spilte sine fire første sesonger før sin NHL debut for Kärpät i SM-liiga.
Han spilte OL i Torino og vant sølv der, noe som er hans største meritt hittil.
Álvar Núñez Cabeza de Vaca

Liv og virke

Navnet Cabeza de Vaca betyr «kuhode». Navnet blei gitt familien på 1200-tallet, da en av hans forfedre hjalp en kristen hær å angripe maurerne. Dette skjedde ved at han plasserte et kuhode så det viste veg til et hemmelig fjellpass. I innledninga til beretninga si beklager Cabeza de Vaca at han ikke har kunnet være til like stor nytte for kongen.  
Cabeza de Vaca var kasserer og nestkommanderende på Narváez-ekspedisjonen, som skulle besørge spansk herredømme over Florida. Han og tre andre var de eneste av 600 deltakere som overlevde. 
De fire dro så til fots fra Galveston-øya i dagens Texas, sannsynligvis gjennom dagens Texas, New Mexico og Arizona til Sinaloa i Mexico. Ferden tok rundt seks år. Tidvis blei de tatt som slaver av innfødte. Cabeza de Vaca lyktes imidlertid å oppnå status som handelsmann. Han blei dermed fri og kunne reise med grupper av innfødte. Omsider kom han til de spanske koloniområdene i Mexico, og i 1537 kunne han vende tilbake til Europa.
Han skreiv en fyldig rapport om opplevelsene til kong Karl 5. (Denne blei seinere utgitt under tittelen La Relación (Rapporten).)  Cabeza de Vaca ville gjerne vende tilbake til Florida og bli spanskekongens guvernør der. Men Hernando de Soto var allerede utpekt som leder for den neste ekspedisjonen. Cabeza de Vaca fikk tilbud om å være nestkommanderende, men avslo. Det sies at han etter dette var tilbakeholdende med å gi De Soto informasjon om området. 
I 1540 blei Cabeza de Vaca utnevnt til guvernør for Río de la Plata i det som nå er Paraguay og Argentina. Han sies å ha hatt et for si tid uvanlig godt forhold til de innfødte. Han sies å ha vært den første europeer som fikk se Iguazú-fallene, noen av verdens flotteste fosser. 
Politisk intrigemakeri gjorde at han blei arrestert og sendt tilbake til Spania i lenker. Han blei imidlertid frikjent, og han skreiv så en fyldig rapport om forholda i Sør-Amerika.
I'll Get You

Bakgrunn

John Lennon og Paul McCartney skrev sangen hos i hjemmet til Lennons tante i gaten Menlove Avenue, Liverpool. Det var sjeldent de skrev der siden Lennons tante ikke var overbegeistret for deres musikk. Versene starter med ordet «imagine»; noe Lennon ville gjøre åtte år senere i komposisjonen «Imagine». Det å starte setninger med «imagine» og «picture» var inspirert av Lewis Carroll. Et akkordskifte fra D-dur til A-moll (forekommer i strofen to pretend) er tatt fra «All My Trials» med Joan Baez som ble utgitt på hennes debutalbum Joan Baez. McCartney hadde denne platen

Innspilling

Sangen het «Get You in the End» da de spilte den inn 1. juli 1963 i Abbey Road Studios. Hvor mange tagninger som ble innspilt, finnes det ikke dokumentasjon på lenger. Men de gikk igang med den etter at de hadde gjort seg ferdig med «She Loves You». Det finnes ikke noe instrumentalparti i «I'll Get You». Derfor måtte George Harrison spille et rytmemønster i stedet. Lennon og McCartney synger hver strofe sammen; noen ganger i harmoni. Som vanlig sang Lennon de dypeste tonene, mens McCartney tok seg av de høyeste, og i denne sangen gjorde de ikke noe unntak i så måte.
Fylkesvei 5500

Fylkesveg 5500 går mellom Synnevåg og Bakka i Austrheim kommune. Veien er 3,1 km lang.
Frem til 2019 hadde veien betegnelsen Fv418.
Bilmerker produsert i Norge

Listen omfatter alle forsøk på kommersiell produksjon av biler, vare- og lastebiler, og busser. Enkeltbygg som ikke var ment for produksjon er som hovedregel ikke tatt med, bortsett fra 2 rene pionerer.
Bilmerke skrevet mellom apostrofer er uoffisielle betegnelser.
Løpsbiler til banekjøring er ikke tatt med. Ren karosseriproduksjon er heller ikke tatt med.
Bertel Haarder

Familie og yrkesliv

Han ble født på Rønshoved højskole i Holbøl sogn ved Aabenraa som sønn av lærer og forstander Hans Haarder og Agnete Geismar. Moren var datter av Oscar Geismar. Faren kjøpte den grundtvigske folkehøyskolen i 1941 og ledet den frem til 1979, fra 1967 med sønnen Oscar Haarder som medforstander. Bertel Haarders bror var forstander frem til 1987. Skolen har hatt stor betydning for Bertel Haarders politiske syn.
Bertel Haarder fikk hjemmeundervisning i folkeskolen. Etter studentereksamen ved det statlige gymnaset i Sønderborg i 1964 hadde han et års studieopphold i USA. Han er kandidat i statsvitenskap fra Aarhus Universitet, med spesialisering i Grundtvigs frihetssyn, fra 1970. I studietiden var han dirigent i studenterrådet i to år og formann i Venstres Studenter i Aarhus i 1968. Etter universitetet hadde han en studiereise i Sørøst-Asia i 1971.
Haarder var lærer ved den grundtvigske folkehøyskolen Askov højskole 1968–1973, timelærer ved lærerseminaret i Haderslev 1971–1973 og adjunkt ved lærerseminaret i Aalborg 1973–1975.
Bertel Haarder er gift med lærer og prestedatter Birgitte Præstholm, som han har barn med.
Bloodcargo

Bloodcargo er et stoner/sludge/grunge-band fra Lillestrøm i Akershus . Bandet ble dannet i 2005. Av mange høydepunkter hittil i bandets karriere er bl.a. europaturneen med KYUSS LIVES! i 2011, hvor de var hovedsupport i Skandinavia og Storbritannia.     
Bandet ga ut sitt debutalbum, "Muriel's dance", på Ovis Records høsten 2011.